The water storage available in 91 major reservoirs of the country for the week ending on April 13, 2016 was 35.839 BCM which is 23% of total storage capacity of these reservoirs.
نئی دلّی، 18اپریل ؍ ملک کے 91 اہم آبی ذخائر میں دستیاب پانی کا ذخیرہ 13 اپریل ، 2016 کو اختتام پذیر ہفتے کے دوران 35.839 بی سی ایم تھا جو کہ ان آبی ذخائر کی کل صلاحیت کا 23 فیصد ہے ۔ یہ گزشتہ سال کی متعلقہ مدت کے ذخیرے کا 67 فیصد اور گزشتہ دس برس کے اوسط ذخیرے کا 77 فیصد ہے ۔ مذکورہ آبی ذخائر میں پانی کے ذخیرے کی کل صلاحیت 157.799 بی سی ایم ہے جو کہ ملک میں تخمیناً کل 253.388بی سی ایم ذخیرے کی صلاحیت کا تقریباً 62 فیصد ہے ۔ ان 91 آبی ذخائر میں سے 37 ذخائر سے60 میگا واٹ سے زائد کی تنصیبی صلاحیت کی پن بجلی کی پیداوار ہوتی ہے ۔ اگر علاقے کے اعتبار سے آبی ذخیرے کی صورت حال کا جائزہ لیا جائے تو شمالی خطہ جس میں ہماچل پردیش ، پنجاب اور راجستھان ریاستیں شامل ہیں ، وہاں مرکزی آبی کمیشن ( سی ڈبلیو سی ) کی نگرانی کے تحت چھ آبی ذخائر ہیں ۔ ذخیرے کی کل صلاحیت 18.01 بی سی ایم ہے جو کہ ان ذخائر میں کل صلاحیت کا 23 فیصد ہے ۔ گزشتہ سال کی مذکورہ مدت کے دوران کل ذخیرہ 35 فیصد تھا ۔ یہ گزشتہ دس برس کی مذکورہ مدت کے اوسط ذخیرے کا 30 فیصد تھا ۔ لہٰذا رواں سال کے دوران ان آبی ذخائر میں گزشتہ برس کی مذکورہ مدت کے مقابلے میں اس سال پانی کا ذخیر ہ کم تھا ۔ مشرقی خطے میں جھار کھنڈ ، اوڈیشہ ، مغربی بنگال اور تری پورہ ریاستیں شامل ہیں ۔ یہاں سی ڈبلیو سی کی نگرانی کے تحت 15 آبی ذخائر میں پانی کے کل ذخیرے کی صلاحیت 18.83 بی سی ایم ہے ۔ ان آبی ذخائر میں کل دستیاب ذخیرہ 6.40 بی سی ایم ہے جو کہ ان آبی ذخیرے کی کل صلاحیت کا 34 فیصد ہے ۔ یہ گزشتہ برس کی متعلقہ مدت کے دوران آبی ذخیرے کا 46 فیصد اور گزشتہ دس برس کی مذکورہ مدت کے اوسط ذخیرے کا 35 فیصد ہے ۔ لہٰذا ان آبی ذخائر میں پانی کا ذخیرہ گزشتہ برس کی مذکورہ مدت کے علاوہ گزشتہ دس برسوں کے اوسط ذخیرے کے مقابلے میں کم ہے ۔ مغربی خطے میں گجرات اور مہاراشٹر ریاستیں آتی ہیں ۔ سی ڈبلیو سی کی زیر نگرانی یہاں 27 آبی ذخائر ہیں ۔ جن میں ذخیرے کی کل صلاحیت 27.07 بی سی ایم ہے ۔ یہاں دستیان پانی کا ذخیرہ 4.79 بی سی ایم ہے جو کہ ان آبی ذخایر کی کل صلاحیت کل 18 فیصد ہے ۔ گزشتہ سال کی مذکورہ مدت کے علاوہ گزشتہ دس سال کی مذکورہ مدت کے اوسط ذخیرے کے مقابلے میں یہ ذخیرہ کم ہے ۔ وسطی خطے میں اتر پردیش ، اترا کھنڈ ، مدھیہ پردیش اور چھتیس گڑھ ریاستیں آتی ہیں ۔ سی ڈبلیو سی کی زیر نگرانی یہاں 12 آبی ذخائر ہیں ، جہاں ذخیرے کی کل صلاحیت 42.30 بی سی ایم ہے ۔ ان ذخائر میں پانی کا دستیاب ذخیرہ 12.95 بی سی ایم ہے جو کہ ان ذخائر میں ذخیرے کی کل صلاحیت کا 31 فیصد ہے ۔ گزشتہ برس کی مذکورہ مدت کے دوران یہاں کل ذخیرہ 39 فیصد اور گزشتہ سال کی مذکورہ مدت کی اوسط کا 26 فیصد تھا ۔ لہٰذا رواں برس کے دوران گزشتہ برس کے مقابلے میں موجودہ آبی ذخیرہ کم رہا لیکن گزشتہ دس برس کی اوسط کے مقابلے میں یہ ذخیرہ بہتر ہے ۔ جنوبی خطے میں آندھرا پردیش ، تلنگانہ ، اے پی اینڈ ٹی جی ( دونوں ریاستوں کے مشترکہ پروجیکٹ ) ، کرناٹک ، کیرالہ اور تمل ناڈو شامل ہیں ۔ سی ڈبلیو سی کی زیر نگرانی یہاں 31 آبی ذخائر ہیں جن میں آبی ذخیرے کی کل صلاحیت 51.59 بی سی ایم ہے ۔ ان آبی ذخائر میں دستیاب کل ذخیرہ 7.55 بی سی ایم ہے جو کہ ان آبی ذخائر کی صلاحیت کا 15 فیصد ہے ۔ وہ ریاستیں جہاں گزشتہ سال کی مذکورہ مدت کے ذخیرے کی صلاحیت کے مقابلے میں بہتر صلاحیت ہے ،ان میں آندھرا پردیش اور تری پورہ شامل ہیں ۔ جن ریاستوں میں گزشتہ دس برس کی متعلقہ مدت کے مقابلے میں آبی ذخیرہ کم رہا ہے ، ان میں ہماچل پردیش ، اے پی اینڈ ٹی جی ، پنجاب ، مغربی بنگال ، راجستھان ، جھار کھنڈ ، اوڈیشہ ، گجرات ، مہاراشٹر ، اتر پردیش ، اترا کھنڈ ، مدھیہ پردیش ، چھتیس گڑھ ، تلنگانہ ، تمل ناڈو ، کرناٹک اور کیرالہ شامل ہیں ۔ U.